section_heading: Povijest
paragraph_text: Godine 1675. pleme Conestoga (Susquehannock) otjerano je od Irokeza s rijeke Susquehanna, oni ulaze na područje Virginije i započinju s pljačkom, za koje su optužena plemena iz Virginije. Nathaniel Bacon poveo je nekoliko akcija protiv Indijanaca u kojima su brojni pobijeni, a mnoga sela popaljena. Posljednji Indijanci okupljeni su kod Richmonda gdje su se pripremili za obranu. U kolovozu 1676. njihova utvrda pada pod naletom Engleza, i tom prilikom stradava u pokolju mnogo žena i djece. Godine 1705. Powhatanima je preostalo tek 12 sela, od čega 8 na Istočnoj obali koji su se do 1831. dosta pomiješali s crncima. Neki su se od njih kasnije priključili Nanticokama. Godine 1935. popisane su tek njihove grupe Chickahominy, Mattaponi, Nansemond, Pamunkey, Potomac, Powhatan, Rappahannock, Upper Mattaponi, Werowocomoco i Wicocomoco.